CELEX: 32008D0622
Language: lv
Date: 2008-07-08 00:00:00
Title: 2008/622/EK: Padomes Lēmums ( 2008. gada 8. jūlijs ), ar ko atceļ Lēmumu 2005/183/EK par pārmērīga budžeta deficīta pastāvēšanu Polijā

29.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 200/22
            
         
      PADOMES LĒMUMS
   
   (2008. gada 8. jūlijs),
   ar ko atceļ Lēmumu 2005/183/EK par pārmērīga budžeta deficīta pastāvēšanu Polijā
   (2008/622/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 104. panta 12. punktu,
   ņemot vērā Komisijas ieteikumu,
   tā kā:
   
               (1)
            
            
               Ar Padomes Lēmumu 2005/183/EK (1), pamatojoties uz Komisijas ieteikumu atbilstīgi Līguma 104. panta 6. punktam, tika pieņemts lēmums, ka Polijā pastāv pārmērīgs budžeta deficīts. Padome atzīmēja, ka valsts kopējā budžeta deficīts 2003. gadā bija 4,1 % no IKP, pārsniedzot Līgumā noteikto atsauces vērtību – 3 % no IKP, kamēr valsts kopējais parāds bija 45,4 % no IKP, nesasniedzot Līgumā noteikto atsauces vērtību 60 % no IKP. Padomes lēmumā bija norādīts, ka budžeta deficīta un parāda rādītāji būs jālabo uz augšu, ja fondētās pensiju shēmas tiks izslēgtas no valsts pārvaldes sektora saskaņā ar Eiropas Kopienu Statistikas biroja lēmumu par fondēto pensiju shēmu klasifikāciju (2).
            
         
               (2)
            
            
               Saskaņā ar Līguma 104. panta 7. punktu un 3. panta 4. punktu Padomes Regulā (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (3), Padome 2004. gada 5. jūlijā, pamatojoties uz Komisijas ieteikumu, ieteica Polijai novērst pārmērīgu budžeta deficītu vēlākais līdz 2007. gadam. Šis ieteikums tika publiskots.
            
         
               (3)
            
            
               Saskaņā ar Līguma 104. panta 8. punktu Padome 2006. gada 28. novembrī, pamatojoties uz Komisijas ieteikumu, pieņēma lēmumu, ka Polijas iestāžu veiktās darbības ir bijušas nepietiekamas (4). Saskaņā ar Līguma 104. panta 7. punktu Padome 2007. gada 27. februārī izdeva jaunu ieteikumu, pamatojoties uz Komisijas ieteikumu, ar ko apstiprināja 2007. gadu kā termiņu budžeta deficīta novēršanai. Šis ieteikums tika publiskots.
            
         
               (4)
            
            
               Saskaņā ar Līguma 104. panta 12. punktu, ja Padome atzīst, ka pārmērīgais budžeta deficīts attiecīgajā dalībvalstī ir novērsts, tai jāatceļ savs lēmums par pārmērīga budžeta deficīta pastāvēšanu.
            
         
               (5)
            
            
               Saskaņā ar Līgumam pievienoto Protokolu par pārmērīga budžeta deficīta novēršanas procedūru Komisija nodrošina procedūras īstenošanai vajadzīgos datus. Piemērojot minēto protokolu, dalībvalstīm saskaņā ar 4. pantu Padomes Regulā (EK) Nr. 3605/93 (1993. gada 22. novembris) par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (5), divreiz gadā, proti, līdz 1. aprīlim un līdz 1. oktobrim, jāpaziņo dati par valsts budžeta deficītu un parādu un citiem saistītajiem rādītājiem.
            
         
               (6)
            
            
               Pamatojoties uz Komisijas (Eurostat) sniegtajiem datiem saskaņā ar 8g. panta 1. punktu Regulā (EK) Nr. 3605/93 pēc Polijas paziņojuma līdz 2008. gada 1. aprīlim un pamatojoties uz Komisijas dienestu 2008. gada pavasara prognozi, var izdarīt šādus secinājumus:
               
                           —
                        
                        
                           valsts kopējā budžeta deficīts tika samazināts no 3,8 % no IKP 2006. gadā līdz 2,0 % no IKP 2007. gadā, kas ir zem deficīta atsauces vērtības – 3 % no IKP. Tas atbilst plānotajiem 3,4 % no IKP, kas bija noteikti konverģences programmas 2006. gada novembra atjauninājumā,
                        
                     
                           —
                        
                        
                           labāku 2007. gada budžeta deficīta rezultātu, salīdzinot ar tā mērķi, veicināja daudz augstāks reālā IKP pieaugums nekā tas bija pieņemts 2006. gada novembra konverģences programmā. Turklāt, rēķinot pret IKP, valdība izdeva mazāk sociālajiem pārvedumiem (pateicoties neveiktai indeksācijai 2007. gadā), subsīdijām, investīcijām un atlīdzībai darba ņēmējiem. Kopumā izdevumu kopsumma bija par 1,5 procentu punktiem zemāka par 2006. gada konverģences programmā plānoto. Strukturālās bilances (cikliski koriģētā bilance, atskaitot vienreizējus un citus pagaidu pasākumus) uzlabojums 2007. gadā tiek lēsts 1,5 procentu punktu apmērā no IKP,
                        
                     
                           —
                        
                        
                           2008. gadā, IKP pieaugot lēnāk nekā 2007. gadā, 2008. gada pavasara prognoze paredz budžeta deficīta palielināšanos līdz 2,5 % no IKP, taču tas joprojām saglabāsies zem atsauces vērtības, un to galvenokārt ietekmēs sociālo iemaksu samazinājums, iedzīvotāju ienākuma nodokļa atvieglojumi un sociālo pārvedumu pieaugums kopā ar lielākām investīcijām. Tieši tāds pats ir arī konverģences programmas 2008. gada marta atjauninājumā noteiktais oficiālais budžeta deficīta mērķis. Attiecībā uz 2009. gadu pavasara prognoze paredz, ka budžeta deficīts vairāk vai mazāk stabilizēsies, pieņemot, ka politika nemainīsies. Tas liecina, ka budžeta deficīts ir samazināts zem atsauces vērtības – 3 % no IKP – ticamā un ilgtspējīgā veidā,
                        
                     
                           —
                        
                        
                           tomēr 2008. gadā tiek paredzēta strukturālās bilances neliela pasliktināšanās par  procentu punktiem no IKP un, pieņemot, ka politika nemainīsies, 2009. gadā paredzēta uzlabošanās par aptuveni  procentu punktiem. Tas jāskata saistībā ar vajadzību sasniegt budžeta stāvokļa vidējā termiņa mērķi (VTM), kas Polijas gadījumā ir strukturālais budžeta deficīts 1 % apmērā no IKP,
                        
                     
                           —
                        
                        
                           valsts parāds ir samazinājies no 47,6 % no IKP 2006. gadā līdz 45,2 % 2007. gadā. Saskaņā ar 2008. gada pavasara prognozi parāda rādītājs būs krietni zem robežlieluma (60 % no IKP) un turpinās samazināties līdz aptuveni 44 % 2009. gada beigās.
                        
                     
         
               (7)
            
            
               Padome uzskata, ka pārmērīgais budžeta deficīts Polijā ir novērsts un tādejādi Lēmums 2005/183/EK ir jāatceļ,
            
         IR PIEŅĒMUSI ŠO LĒMUMU.
   1. pants
   No vispārējā novērtējuma izriet, ka pārmērīgais budžeta deficīts Polijā ir novērsts.
   2. pants
   Ar šo Lēmumu 2005/183/EK atceļ.
   3. pants
   Šis lēmums ir adresēts Polijas Republikai.
   
      Briselē, 2008. gada 8. jūlijā
      
         
            Padomes vārdā —
         
            priekšsēdētāja
         
         C. LAGARDE
         
      
   
   
      (1)  OV L 62, 9.3.2005., 18. lpp.
   
      (2)  Eurostat News Releases No 30/2004 of 2 March 2004 and No 117/2004 of 23 September 2004.
   
      (3)  OV L 209, 2.8.1997., 6. lpp. Regulā grozījumi izdarīti ar Regulu (EK) Nr. 1056/2005 (OV L 174, 7.7.2005., 5. lpp).
   
      (4)  OV L 414, 30.12.2006., 81. lpp.
   
      (5)  OV L 332, 31.12.1993., 7. lpp. Regulā jaunākie grozījumi izdarīti ar Komisijas Regulu (EK) Nr. 2103/2005 (OV L 337, 22.12.2005., 1. lpp.).